
Na tur nos lesadornan, 

Nos ta bolbe drenta den e tempo di Pasco. Ya 
tur rond di nos, nos por sinti su ambiente. Ta manera 
cu e aire cu nos ta tuma tin algo di Pasco aden. 
Nos ta sinti nos otro cu durante anja. Pesey mes nos 
ta prepara pa celebra e dianan di Pasco mas mihor cu 
ta posibel. 

Nos ta verf y dorna nos cas, nos ta buska bistir nobo 
y nos ta prepara nos mes pa ricibi bishita di tur nos 
amigo y conocirnan. 

Den e temponan aki tur hende ta bonbini na nos cas. 
Nos lo trata nan otro cu lo nos a tratanan durante di 
anja. Por ta cu nos curason ta contene mas amor cu 
durante e otro dianan? ? Por ta cu Dios ta drama 
mas bendicion durante e temporada di Pasco? ? 
Den e temponan aki mas cu nunca nos ta realisa cu 
Dios ta existi. Cu nos ta jiu di Dios y cu nos ho ta pla- 
ma pa loco riba mundu. 

Nos ta realisa cu tin un ser cu ta guia nos. Nos ta mira 
e niño chiquito como e simbolo di nos Creador. Ta 
pesey mes cu ora nos ta para dilanti pesebre ta drenta 
nos cu respet enorme pa Cristo. Cu a bin na mundu 
pa sinja nos conoce Dios mas mihor. Cada persona cu 
ta contémpla e niño tin su mes un pensamento y pro- 
positonan. Y e ora ey nan ta mas sincero cu nunca. 
Nos tin fe y nos ta dispuesto pa biba otro. Pa trata 
otro manera ruman. Pero nos curpa ta swak. Nos no 
ta cumpli cu tur nos propositonan. Nos mester hopi 
ayudo di nos Creador. Pero laga nos purba. Laga nos 
drenta Pasco manera ruman. Pa nos por ricibi e Paz di 
Pasco. E paz pa tur hende di bon boluntad. 

CANCION Dl PASCU 
A CHRISTMAS CAROL 


Esaki ta e storia mas conoci y mas gustá pa tem- 
po di Pasco. E storia di Pasco aki a worde scirbi na an- 
ja 1843. E autor ta Charles Dickens. Desde e tempo 
ey e storia aki ta worde conta tur anja den tempo di 
Pasco. 

Ta trata di un homber masha pichiri mes cu ta 
yama Ebenezer Scrooge. Ningun hende no ta guste. 
Tur tin miedo di dje. Riba un vispera di Pasco e tawa- 
ta sinta den su oficina. Su sobrino a bin serca dje y a 
desee Bon Pasco. Pero Scrooge ta un homber cu no 
kier tende nada di Pasco. E no kier saca placa pa cele- 
bra Pasco. Despues dos otro homber a bin serca dje’^ 
Nan ta colecta pláca pa yuda hendenan pober. Asina 
nan tambe por pasa un Pasco feliz. Pero Scrooge cu 
un corazon di piedra a bisa cu si e hendenan pober ta 
di muri, laga nan muri numa. Scrooge tin un emplea- 
do, E ta paga esaki asina poco sen cu e no ta yega pa 
bo biba cune y e ta hopi pa bo muri cune. Y e no kier 
duna e empleado liber riba dia di Pasco. Anochi ora 
Scrooge a bai drumi, e spirito di Marley a bin cerca. 
dje. Marley tawata su compagnon cu a muri siete anja 
pasá y e tawata mes pichiri cu Scrooge. Door cu tem- 
po cu e tawata na bida el a hiba un mal bida, awor e 
no por haya sosiego. EI a hanja sa kiko ta e causa 
di tur esaki. Awor el a bai serca Scrooge pasobra e 
kier judé. E no kier pa Scrooge su alma tambe keda 
dwaal ariba mundo sin por hanja sosiego. Asina 
Scrooge lo hanja chens pa drecha su bida prome cu ta 
laat. Tres Spirito mas a bin bishité. Un tawata e Spiri- 
to di Pasco cu a pasa caba. EI a hiba Scrooge hopi ca- 
minda cu a poné recorda su infancia y su hubentud. 
Scrooge por tawata feliz pero el a scohe placa riba tur 
cos. 

Despues e Spirito di Pasco di awor a bini serca dje. E1 
a hiba Scrooge weita con familia di su empleado ta pa- 
sa Pasco. Y mirando e escena su curazon a bira moli. 
Y el a puntra e Spirito su jiu di Cratchit, su empleado, 
lo keda biba. Ya cu Tim, asina yama e jiu, ta manca- 
ron. E Spirito a bise cu su cosnan no cambia den futu- 
ro anto Tim tampoco lo keda bibo. E delaster Spirito 
a bishité. Tawata e Spirito di Pasco di Futuro. E Spi- 
rito a hibé varios caminda. Y tur hende cu el a mira ta- 
wata papia di un homber cu a muri. Den e mes tempo 
Tim Cratchit tambe a muri. E Spirito a hibe den un 
santana. Eynan el a lesa su nomber grabá den e tum- 
ba: Ebenezer Scrooge. E ora el a haya miedo. E kier 
a cambia su bida y el a cambié tambe. Mainta ora el a 
lanta tur hende cu e weita e ta deseanan bon Pasco. 
E1 a bai celebrá Pasco hunto cu su sobrino. E1 a duna 
su empleado, Cratchit un dia liber y el a hisa su salario 
Tim a keda bibo y manera el a bisa: ‘‘Dios bendiciona 
nos tur, cada un”. 



Pascu mainta mi a lanta 
M'a tende unparha canta 
Un parha cu tur su libertad! 

Pa nos, pa nos tin libertad? 

M'a pensa ariba crimen 
henter mundo ta jen. 

Ariba esnan cu tin pret 
den mata otro cu scopet, 

Unda a keda e respet 
pa bidanan humano, 
no ta nos tur ta hermano? 

M a pensa riba un obrero 
e pober homber sincero 
cu ta traha duro cu man 
pa jega na su pida pan. 

Est'un hambei; ^st'un flakeza! 
Mientras otronan den rikeza 
y cu masha hopi poder 
ta gasta pornada sin mester! 

Má pensa ariba otro tera 
na unda pa basta tempo tin guera 
y unda no tin sintimento 
sdamente tnatamento 
Mi a pensa ariba ley 
si ta pa algun só tin e t 'ey. 

M'a hanja desgusto 
pa tanto cosnan injusto 

.cu ansha y fe teror 

m a pensa si por tin amor. 

Poco, poco m'a realisa 
cu ta Pascu 
M'a pensa e cos mas 
bunita pa por pensa: 

BON PASCU! ! ! ! ! 

Ariba dia di nos salvador. 

RUDI! ! ! 


























CELEBRACION 01 
PASCU OEN 
OIFERENTE 
FORMA 


Ta imposibel pa conta tur e hopi formanan di ce- 
lebracion di Pascu na Mundu. Tin cu ta mundial y tin 
cu ta wordo celebra solamente na un parti di mundu. 

Na Paisnan oriental e muchanan ta drumi riba un 
cama di jerba y hooi riba anochi di Pascu pa asina nan 
por tuma parti den celebracion di nacemento di Jesus. 

Na Huianda originalmente e nacemento di Cristo 
ta wordo celebra dia di Sinterklaas. Nan ta jena nan 
sapatonan cu hooi pa e cabai di Sinterklaas pa asina 
nan por haña cos dushi y cos di hunga. Esaki tambe 
tabata wordu celebra na Italia, pero ey e Sinterklaas 
ta un dama cu jama La Befena. 

Checoslavakia tambe tin su mes un costumber. 
Eynan nan ta pone un taki di mata di fruta den awa 
den tempo di Advent. Si esaki floria den Pascu esaki 
ta wordu considera como un señal di bon suerte. 

Aki na America Latina e muchanan tabata cele- 
bre cu un piñata jen di cos dushi. Nan ta mara un cin- 
ta rond di e mucha su cara y e mucha tin tres chance 
pa purba dal e piñata kibra ku un pida palo. Escjd ku 
logra esaki ta e heroe di e dia y tur e cos dushi ta wor- 
do reparti den e muchanan. 

Tambe Pascu sa cai den verano na America Lati- 
na y asina e karacter por wordo cambia. 

Na Brazil p.e. riba 24 di December ta reina un 
ambiente carnavalesco yen di colorido, flor, picnic, 
tiramento di klapchi, fiesta y excursionan. 

E procesion di e pastoornan pa celebra e misanan 
di mei anochi ta trece coloridad y dignidad na e cele- 
bracionnan. 

Na Estados Unidos ainda nan ta devoto di cele- 
bra pascu serca un stal ku un kribchi aden. Tambe 
nan ta haci comedia manera e nacemento di Cristo a 
sosede casi dos mil aña pasa. 

Den otro regionnan nan ta cumpra regalonan di 
pascu pa pone bau di un kerstboom riba dia di pascu. 

Pero mas tanto bo 

Pero mas tan 

Pero mas tanto bo ta haña gruponan di aguinal- 
dos den e cayanan y pascu di nacemento ta periodo 
di devoción religioso y di reunion di henter famia, ca- 
si semper cu un diner di Pascu. 

Na Aruba mes nos ta celebra pascu cu aguinal- 
dos y tambe nos ta haci un bishita na tur nos famia- 
y amigosnan. Tambe pascu nos ta come kalacuna y 
ham ariba es dia aki. 

Asina ta ku na henter mundu nos ta celebra e 
dia aki na diferente manera, pero semper ku e mes un 
meta; esta celebra nacemento di nos Cristo Hesus. 



Jesus Cristo tende nos orashon 
Salba nos, duna bo salvashon 
Parti pa nos bo bendishon 
Kita nos for di tentashon 
Saka nos for di perdishon 
Yuda nos den nos situashon 
Duna nos tur comprenshon 
Y tambe stimashon 
Ay! Cristo tene compashon 
Duna nos tur pordon 
Kita for di nos isla inflashon 
kita tambe tur corupshon 
Salba nos for di tal situashon 
Warda nos na tur ocashon 
Cristo tende nos orashon 
Duna nos salvashon! ! 5 



Chrbno 

PHSGU I9?5 UNSrORIHDI 

DNMMIN SRUSIHHO 
DURHHrE rEMPO Dl PHSUU 


Tabata serka di Pasco. Den un cas pober un ma- 
ma tabata waak novela na television. Regina a drenta, 
d a caba di bay cu su amiga na e cosedora. Su amiga 
a pas aya un shimis bunita mes. Regina a cana bay ser- 
ka su mama y a bisa: Mama, ki dia nos ta bay<Playa 
pa cumpra paña pa un shimis pa Pasco? E shimis di 
mi amiga ta casi kla caba! ” 

Mama a hala un rosea grandi y el a bisa: Regina, sku- 
cha bon. Bo a bira awor basta grandi pa comprende. 
Bo sa cu no ta hopi biaha bo ta haña un shimis nobo 
y ni bo ruman homber ni bo ruman muhernan tampo- 
co. Y cu tin biaha ni bastante di come nos no tin pa 
tur haña. Ta pasobra mi no'tin cen. Awor tambe pa 
Pasco, mi no tin placa pa laga cose un shimis pa boso. 
Pero papa ta traha toch? E mester ta gana placa! ” 
Regina a puntra. Si berdad, pero e no ta dunami casi 
nada djesei”. Regina a cuminsa jora?” O tur mi amiga- 
nan ta haña pa Pasco un shimis bunita y pa mi no tin 
cen pa cumpra uno.” 

Ata papa a jega. E tabata pata pata atrobe. “Kiko a 
pasa akinan? ” el a grita. “Abo no lo comprende,” 
mama a bisa amargá, “net nos tabata papia riba Pasco 
y cu no tin placa pa cumpra paña, bolo of biña. Y 
ken su falta esey ta? ” 

Y Regina a bisa aserka: “Mi ta keda mescos cu un wan- 
toba den mi shimis Ueuw, cu mi a bisti mas cu cien 
biaha caba, y tur hende tin un nobo. Ami no ta bay 
misa Pasco, esey ta bo sa! 

Okay, bo no ta bay no”, papa a bisa, “Esey no ta in- 
teresa mi pataka. Pero loke ta interesa mi si ta, ku 
aki t’ami ni^un ta manda, y cu t’ami ta trese cen aki 
y t*ami ta gaste con mi kier. Ni’un hende no tin nada 
di bisami.” Y zundrando el a sali pafor. 

Pero kiko esey ta? Un di e muchanan di e bisinja a 
corre drenta cura gritando: ‘‘Bin, bin pa caba! Ruben- 
cito.... un auto.... hopi «anger.... e ta muii! Pura, pu- 
rabin! ! ! ” 

Di biaha papa a bira bon bon y el a corre tras di e mu- 
dia bay caminda grandi. Eynan tabatin hopi hende 
caba. Nan tabata pará rond di e curpa inmovibel di e 
mucha chikito. 

Di leeuw aya sirena di ambulance tabata biniendo aser- 
ka. E ambulance a jega para y un dokter a sali afor: 
“Ken sa jiu di ken e mucha aki ta? ” “Ami ta su tata”, 
papa a bisa. “Ban anto di biaha hospitaal, e ta grave.” 

Y papa a kay sinta den ambulance banda di Rubenci- 
to, kende tabata keha de vez en cuando. 

Na hospitaal,« mucha a worde hibá directanjente pa 


intensive care y papa a bai sinta pafor warda pa waak 
si e mucha lo keda bibo. 

Tabata keto den hospitaal. 

Papa tabata sinti su mes malo di (elende). Su unico 
jiu homber, su doegoe doegoe, ta bringa ey den pa su 
bida. Papa lo por a paga tur loke cu e tin pa su jiu por 
keda na bida. Casi sin e mes sa el a cuminsa reza: 

Dios, laga mi jiu bira bon, por fabor lagé keda biba.” 
Di ripiente el a haña un idea: “Dios, si bo laga e mu- 
cha keda biba, nunca di mi bida mas lo mi dal un bit- 
ter.” E mes a spanta di e promesa aki: bebe nunca 
mas, nunca mas haci pret den bar! Y kiko su amigo- 
nan lo bisa, con nan lo harié? Bo’n parse un homber! 
nan lo cherché. Pero e ora el a tende su jiu keha. E1 a 
lanta y sin vacilá el a cana drenta e kamber caminda 
su jiu tabata drumi. 

Y ora el weita su jiu e tabata sa sigur: E1 lo no bebe 
mas si e jiu bira bon. E1 lo duna su casá placa pa cum- 
pra cos dushi y bunita pa Pasco y el lo keda cas e dia 
ey pa fiesta hunto cu su famia e fiesta di Pasco! ! 
Di ripiente e mucha a dal un grito, lanta den e cama 
y dal abow bek den e cusinchinan. “Awor tur cos a 
caba, awor e ta bay muri”, papa a cuminsa keha y el 
a tapa su cara den su mannan. Awa tabata basha for 
di su wowonan. Ora cu e tabata sintá un rato asina, el 
a bira waak asombrá. E mucha no tabata keha mas, 
pero tabata hala rosea trankil. Papa a bira waak e ver- 
pleegster y esaki a hari cu ne: “Peliger a pasa, bo jiu 
lo keda biba”. 

Bon Pasco, bon Pasco! ” Cu cara contento di alegria 
papa y mama a duna otro un sunchi ora cu nan sali 
for di misa despues di misa di anochi. Nan a pura bay 
cas, na unda Regina a drecha mesa caba cu tur sorti 
cos dushi. 

Contento mama a pasa man riba su bunita shimis no- 
bo y el a bisa poco poco: “Djies aki nos ta bay hospi- 
taal serka Rubencito, hiba coy hunga cu e tabatin ga- 
na di haña. Lo e keda contento! ” 

Y asina Pasco a bira pa e famia aki un Pasco feliz, un 
un fiesta di paz y felicidad. Dios su deseo: paz pa tur 
hende, a bira realidad pa e famia aki. 

Casi tur ora cu bo lesa un storia di Pasco di aki 
bandanan, bo ta encontra un famia cu ta pasa nan Pas- 
co tristo, pa motibo cu e tata ta bebe y asina ta trese 
pobreza y tristeza pa e famia. 

Tur esakinan ta basá solamente riba e egoismo di hen- 
de homber, kende nan ta kere cu ta pasobra nan ta 
homber, nan tin tur cos di bisa den cas, ta nan sa con 
ta gasta of malgasta e placa cu nan cobra, sin pensa 
cu nan casá y criaturanan cu nan a pone riba mundo 
tambe tin derecho riba e placa ey. Nan ta pone hen- 
ter nan famia biba den pobreza y tin biaha pasa ham- 
ber, djies pa nan pasa algun rato di pleizier. 

Ta un rato so pasobra pa su mañan nan ta lanta tur 
wayabá, tur malo y e ora nan kier pa nan casá bin ya- 
ya nan pa drecha e curpa trobe. 

Nan famia hopi bez ta pasa berguenza, pasobra den 
cas nan no por tin nada drechi. Tur otro hende ta bi- 
ba mihor cu nan. 

Si hende hombernan sinta pensa un rato y waak hen- 
ter e asunto aki neutral - esta laga e idea cu ta macho 
bo ta, p’esey bo mag tur cos, un banda - nan mes lo ri- 
para con co’i chandiion nan ta hasi, con co’i abuso fe ta. 
Principalmente den tempo di Pasco y Aña Nobo, ora 
tin hopi cen ta lora, hendenan ta manera haña un 
smaak di bebe enorme. Nan ta malgasta tur e cen cu 
nan por a usa pa otro cos. 

Pa esunnan cu lesa e pida aki y kier mengua of stop 
e bebemento cu poco, nos ta recomenda nan pa nan 
ser fuerte y no laga amigo of placer di un rato domi- 
na nan pa nan bolbe cay den e vicio aki. 

Tambe por tuma contacto cu A.A., cual organisashon 
ta haciendo un gran trabau, judando hendenan cu kier 
kita for di e vicio cuaf ta enemigo No. 1 di Aruba. 
Ban purba nos tur pa hasi aña 1976 im.aña mas mihor 
den tur sentido. Laga nos tur pensa mas social, esta 
cu nos t’ey pa juda otro y cu nos no mester ta egoista. 



N.N. 














‘FII!!I!I III AIVIJI, 
llllll Pl II 
HICIA VI I MAVI 


Riba 25 di december nos ta celebra Pasco na 
Aruba. Tur bende ansioso pa tene nan cas limpi y pa 
verf e. E hendenan muhe ta bay pacus pa haci com- 
pras. Nan mester di panja nobo y sapato pa bay misa. 
Ora e kersboomnan jega Aruba, henter Aruba ta bay 
cumpra uno. E ora ey nan ta pone e kerstboom den 
cas y ta cuminsa dornele. 

Asina a sosode un biaha cu un mucha homber di ocho 
anja tabata camna den playa ta wak kerstboom. 
Su panjanan tabata kibra y su camisa tabatin un sker 
grandi. E mayornan di e mucha ta pober. Ta pesey nan 
no por cumpra panja nobo. E mucha tabata kier a ha- 
ya un kerstboom. Pero su mayornan tabata asina 
pober cu casi nan no tin cuminda. Na cada pacus e ta 
para pa wak e kerstboomnan. 

Den esey a pasa un homber nechi bisti eybanda. E1 a 
keda para ora el a mira e mucha homber. Ora e mucha 
a mira e homber e kier a core bay. Pero e homber a te- 
nele. Si y chiquito, kiko bo ta wak asina tanto? E1 a 
puntra e mucha cu un stem masha amical. E mucha 
a bisa cu ta e kerstboomnan e ta wak. E homber a ha- 
ya duele di e mucha. E1 a hinka su man den su saco 
y a duna e mucha Fls. 200,-. E mucha no por a bisa 
nada di alegria. E1 a gradici e señor y a core bay su cas. 
E mayornan di e mucha tabata contento. Nan a cum- 
pra panja y cuminda. Y tambe un bunita kerstboom. 
Y hopi cos pa dorna e kerstboom. 

Toch e hendenan tin un bon curazon den tempo di 
Pasco. 



UNSTORIA 



Juanita ta pur a, manera semper den porta di su 
casita. Su wowonan ta fiha e pida laman cu e por mira 
ainda foi tras di e sero. Su cara tawata inmovible y su 
wowonan ta waak algo manera invisible na horizonte. 
Di repente el a drei y el a drenta su cas. Su cara no 
tin ningun expresion y tur su ser tawata mustra desilu- 
sion, cansancio y tristeza. 

^ja den, Anja’ fo e ta warda riba su tata, sin cu e sa 
si esaki lo bolbe bek un dia. Pero e speranza cu e tin, 
ta dune curashi pa e waak laman tur dia si tin un bar- 

co ta bin di Colombia. Y te awor en vano.Mihó el 

a scucha su tata e tempo ei. Su tata a spierté, pa Fede- 
rico, e bandido y burache. Pero e no kier a scucha y el 
a casa cu Federico y cu un barco di bela nan dos a bai 
Corsow. Su tata so a keda atras. Pronto a duele loke 
el a haci y e mester a duna su tata tur razón, Pero su 
orgullo tawata grandi, e no a bolbe bek. Bida tawata 
duro pe. Federico, ariba ken e por pensa awor cu des- 
precio so, a lagé na caya. Y pa colmo el a horta tur e 
placa cu Juancito a spaar cu hopi trabao. Asina el a 
keda atras sin cas y cu tur e debenan cu Federico a ha- 
si sin cu e sa. Despues di tempo ora el a logra paga e 
debenan y el a resta algun cen, el a bolbe Ruba. N’e 
momento cu el a yega el a pensa cu e la bolbe haya 
su felicidad bek. Pero el a spanta ora el a mira e cas di 
su tata, scur, solitario y bashi. 

E no a haya nada aden, blo raton di anochi. E 
bisinjanan a conte cu su tata a bai Colombia. Cu e lo 
bolbe ningun hende no por bise. Y awe ta dia 31 di 

december atrobe. Cuanto tempo su tata ta afó ca- 

ba? Diesdos, diestres anja? Juanita no sa mas. Awe 
el a hasi e cas limpi y el a humé cu cencia. Banda di 
merdia el a bai traha pan dushi. Di repente el a tende 
pasonan lihé ta bin pa su cas. E galinjanan a cuminsá 
gritá y e mucha homber cu core yega a grité: “Juanita 
Juanita! Tin un barco Colombiano den waf. Shon 
Juan a bin bek! Bai wak, bai wak! ! ’’ Juanita a keda 
waké sorpresá. Despues el a hisa su sayanan y pia 
abao el a core bai laman. 

Juanita tawata contento di mira su tata pará mei-mei 
di tur e hendenan. Y su tata tambe tawata contento 
di mira su jiu muher bek despues di tanto anja. Ora 
Juanita y su tata a bai misa anochi nan a tende e mu- 
cha hombernan ta toca Dande cu ta contené hopi bon 
deseo pa tur hende na mundo. Juanita tambe tin sigur 
cu e Anja Nofao lo trece felicidad pe tambe. 














CENTRO BARRIO NOORD TA DESEA 
HENTER PUEBLO DI ARUBA, Y HEN- 
DENAN DI NOORD EN ESPECIAL UN 


PASCU LLEN DI DICHA, PAZ, FELI- 
CIDAD, Y UN AÑA 1976 COLMA CU 
ALEGRIA Y PROSPERIDAD. 












PANOSNOLUBIDA 


“Tradicion ta e fundeshi di e cultura di un Pue- 
blo. Esun cu negliciá tradicion, ta ruina su cultura y ta 
roba su Pueblo di lo mas digno y intimo: su derecho 
di existencia como tal.” 

Di e varios fiestanan tradicional y nacional dos ta 
resaltá: Pasco y Aña Nobo. Tin algun hende cu ta bisa: 
Pasco di Nacemento, pa evita bruhamento cu Pasco 
Grandi o sea Pasco Florida. Sinembargo p’e Arubiáno 
PASCO ta dia 25 di December. Naturalmente cu Pas- 
co ta un fiesta religioso, pero esey no ta quita cu ta 
fiesté mundanamente tambe. P’esey cu antes y hopi 
mas cu awor, e preparacion pa Pasco tabata hopi mas 
dificil y mas completo. 

Tradicion tabata exigi cu tur miembro di familia me- 
ster di bistir nobo. No ta manera cu hopi ta quere cu 
ta e bondanza di awe ta dicta tal como señal di afluen- 
cia. Cu e bondanza di awe; cu hopi pacus y tienda, 
preparacion ta facil. Ta placa so bo mester tin. Pero 
promer cu petroleo a haci su entrada na Aruba e situa- 
cion tabata otro y ta p’esey cu na e tempo mamanan 
di cas tabata cuminza spaar y prepará cu lunahan di 
anticipacion. Mayoria di nos hendenan tabata cria ho- 
pi animal manera porco, carné, cabrito, calacuna, ga- 
liña etc. No solamente pa e cuminda di henter tempo- 
rada, pero tambe y especialmente pa haci na placa pa\ 
cumpra lo necesario pa preparacion di Pasco y Aña 
Nobo. Pasobra riba e dianan aqui no solamente nan ta- 
batin mester di bistir nobo, pero tur hende cu yega di 
bishita mester gasta un saludo den forma di bibida o 
cuminda. No tabata importa e tamaño ni e condicion 
% e cas o shopa. E honra di e doño di cas pa un su bi- 
shita tabata central. Nos Pueblo talbez no tabata co- 
noce e “kerstboom” pero e regalito di Pasco pa cada 
miembro di familia si tabata un regla cu no conoce ex- 
cepcion. Na e tempo ey bolo no tabata bin na bleque, 
mayor parti di e bebidanan tradicional no tabata bin 
den frasco. Ta e esfuerzo y cariño sin conta e orguyo 
di cada mama di cas, cu tabata produci e bibida y pa- 
sabocanan pa e dianan di fiesta. Sin refrigeradora ni 
labadora, e muhernan di e tempo mester tabatin hopi 
inmaginacion, forza di boluntad y fisico, pa por a en- 
frenta Pasco. Ademas Pasco y Aña Nobo tabata dia- 
nan di “porta habri” y cu ademas di familia, bisiña 
y conocirnan, tur hende tabata bon bini. Ay di esun 
cu nenga di ricibi bishita na su cas sin un bon moti- 
bo. For di man di Husticia bo por scapa pero no for 
lenga di Pueblo. Tambe tabata costumbre di bai bishi- 
ta pepe y omo, ademas di tanta, pa^ushi y madushi. 


Hasta tabata conoce ruman di lechi, tanta y omo di 
respet, pa no lubida compadro y comadro. Ta p’esey 
cu e preparacion pa Pasco y Aña Nobo tabata trabao- 
nan mashar pisa. E tata y e yiu hombeman mester per- 
cura pa suficiente awa den bari y boco pa tur tarea di 
cas. Ningun homber digno di e nomber por a permiti 
nan mes e luho di ser yama floho, ni bai saca awa na 
poz o na tanqui riba dianan di fiesta. Tambe nan me- 
ster blancha cas. Verf bentana y porta. E casnan taba- 
tin mester di santo blanco di lamar y mester laba e 
santo aqui, bliquie y plame manera un tapijt den cas. 
Maishi mester ser recoge, bati y poni pa tur e dianan 
di fiesta. Ademas di otro productonan di cunuco. Me- 
ster bai busca palo pa cushina y rama pa horna. Bestia- 
nan mester ser gorda pa come dianan di fiesta. Salon 
mester ser prepara y mester busca piscar Salo o wara- 
nawa. Hopi trabao tabatin. Y no lubida e co‘i careda. 
Siya y sibadera etc, mester a ser revisa, pasobra mester 
bai misa. Y como e tempo ey no tabatin “wash and 
wear” ta hopi awa y palo tabatin mester pa prepara- 
cion di pano so. Sin conta e cushinamento, hornamen- 
to etc. 

E mamanan di cas y nan yiu muher mester a laba, gu- 
ma y strica pa henter familia y pa tur dianan di fiesta. 
Tabata tempo cu ningun señora por a permiti su yiu- 
nan o su casa camna cu paña hawa. Question di amor 
propio, sin conta e berguenza. E tempo ey hasta cuti- 
za tabatin befcguenza. E mama di cas mester horna bo- 
lo, especialmente bolo preto. No tabatin panaderia, 
asina ta cu e mester a horna pan di forno. Tambe e 
mester traha boyo, dirguidek, quibrabus, pansuiker 
di pinda, cashipete o zjozjoli. Mester traha boyo di 
pampuna, cuqui, mancaron y buscuchi. Mester tambe 
mula pinda y cashipete pa traha chuchulati. Esnan cu 
tabatin e suerte di tin un mashin di mula ainda a scapa 
pero e otronan mester a mula tur ingrediente riba pie- 
dra. Corta promente pa suls no ta chanza, ni siboyo na 
cantidad pa e escavechi. Enfin, sin stoof di gas ni gaso- 
lin, fogon tabata pidi atencion continuamente y no ta 
ningun sorpresa cu hopi mama di cas lo a gasta un 
gran parti di nan bida den cushina. Despues y hunto 
cu tur e trabaonan aqui, nan mester a drecha cas, laba 
tur co‘i quibra y prepara hasta garafa pa pone bibida 
aden. Tambe tabata costumbre di cu cada madrina 
mester traha un pan dushi pa cada iha. Bo por bien 
imaginabo e cantidad di trabao cu un mama di cas 
tabatin. Ya bispo di Pasco e hombernan no ta traha 
mas pasobra nan mester bai pela y confesa. E muher- 
nan a confesa caba durante i e nobena di aurora. E ul- 
timo trabao di e hombernan tabata mata e carne o ca- 
brito pa sopi di Pasco o caba di saca awa. É mamanan 
di cas sinembargo tabata traha te laat riba bispo y ha- 
sta tin di nan cu no, tabata bai drumi mes. Marduga 
grandi nan tabata lamta, pasobra ta rñisa di marduga 
mester bai y no por bai bisti di maloshi. Mester bai di 

fiesta y na yuna, pa por bai ricibi. Esnan cerca misa 
o mas pober tabata bai na pia. Esnan cu tin burico ta- 
bata usa esey y nan cu tabatin mihor manera tabata 
bái cu cabay cu quitrin. E hombernan semper cu fluz 
y cu sombre. Na porta di misa brazamento y cuminda- 
mento di Pasco ta cuminza. Especialmente despues di 
misa. E cura di misa tabata cana aña di hende, bisti 
na ultima moda y estilo, pasobra mihor fo’i mundo cu 
fo’i moda semper tabata e lema. E colorido no por ser 
discribi. Lastima cu e tempo nos no tabata conoce re- 
trato di color y nos Pueblo no a produci pintronan cu 
por a conserva e panorama pa awe nos por a admira e 
cosnan bon di pasado.Y ta despues di misa cu e fiesta- 
nan mes tabata cuminza. Tur familia tabata bishita 
otro tambe bisiña y cohocirnan. Como cu Pasco taba- 
ta habri tur porta, cuanto di nos bieunan no a drenta 
den cas di e personanan cu awe ta nan espo$a. Ta 
p’esey tambe cu dia di Pasco tabata un dia apropia pa 
papia cu e grandinan y tabatin pidimento di man y 
verloofmento sin fin. Di otro forma lo nan no por a 
rema cas di e mosa sin padrino. Pasco atardi pa mayor 
parti e hopi balianan di familia tabata ser organiza, pa- 
sobra ningun cristian lo no por a tene balia di contri- 
bucion riba dia di Pasco. E fiestanan mes tabata dura 
mientras curpa por wanta. Cuminda y bibida tabatin 
suficiente pa tur cu yega. Pasco tabata tambe e dia cu 
esnan cu tabata noha cu otro tabata haci bon. Remar- 
cable ta, cu durante e siman promer cu Pasco ya nin- 
gun homber tabata traha pa ningun patron y pa mayo- 
ria di biaha, salve pa recoge cosecha nan no ta bai tra- 
ha promer cu tercer dia di Aña Nobo. 

Despues di e segundo dia despues di Pasco e prepara- 
cion pa Aña Nobo ta cuminza. E diferencia ta mns har 
poco. E hombernan no tin mester ni di bai pela ni bai 
confesa. Trabaonan duro por supuesto. Pero si nan 
mester busca placa larga pa dande. Tambe pa cumpra 
clap y donderboz. E resto ta mescos. Busca awa, piqui 
palo, mata bestia etc. 

Pa e hende muhernan e trabaonan ta mescos cu excep- 
cion di cu mester busca cencia. Bispo di Aña tin algun 
diferencia cu bispo di Pasco. Tur miembro di familia 
mester tuma un baño promer cu tiro. Pa quita e asaro 
di aña«bieu; Y mester baña mas cerca tiro posible. E 
frase “tiro” ta emana di e costumbre di tria e canon 
na Playa ora di cambio di bieu pa nobo o sea diezdos 
’or en punto. Na c-.mpo nan tabata tira scopet o dina- 
mita ora di cam’uio. E costumbre aqui a caba ora cu 
orobierno a cai, aden despues cu tabatin varios desgra- 
cia. 

Promer cu cambio cencia ta ser quima pa fumiga e cas 
y awa bendita ta ser basha den tur squina p’a den di 
cas. No pasobra nan ta supersticioso pero bo’n sa nun- 
ca. Algun hende tabata cende bela. Pero den tur cas 
tur luz o lampi tabata ser cende. Tur porta cu tabata 
posible y especialmente na entrada di cas tabata ser 

hancho habri. Pa bendidon drenta. Tur hende tabata 
sali for di cas, cu excepcion di maleza, hende bieu y 
mucha chiquito. E cambio mester haya cas bashi pa 
asina ningun hende straño drenta cas promer cu esnan 
cu ta biba aden. Na ora di tiro e doño di cas ta percu- 
ra pa e tin placa den su man. 0 placa di plata o oro, o 
placa 4i papel. E señora tambe, si por. Esaqui ta pa 
percura di cuminza aña nobo. Esun cu cuminza cu na- 
da no por spera mucho hopi. Y cu cambio o tiro mun- 
do ta rementa. Clap y donderboz etc. ta duna e Aña 
Nobo un bonbini. Pero no haci error. Chinesnan por a 
descubri polvo, pero nan no a trece ’Ruba. No ta co- 
noci ta quen. Awor e pareha ta cuminda otro y e yiu- 
nan y ta drenta den cas, e tata promer, siguie pa su se- 
ñora y despues e yiunan, di acuerdo cu nan edad. Si 
tin mas familia ta biba hunto tambe ta retene e regla 
di edad, pero e pareha doño di cas ta drenta promer 
Excepcion ta ser haci solamente pa esnan chiquito. 
Den cas un otro ceremonia lo tuma lugar. E yiunan, 
un pa un lo drenta cerca nan mayornan pa tuma ben- 
dicion. Riba un cusinchi poni dilanti di e mayornan, 
un cusinchi dilanti di e tata y un dilahti di e mama, 
cada yiu lo quibra su rudia pa e bendicion di aña. 
Promer cerca e tata despues cerca e mama. E mayor- 
nan lo recordanan rib« errornan di e aña cu a pasa y 
ta admonesta nan contra nan bicionan. Nan lo conse- 
hanan pa e aña nobo y algun biaha hasta reza pa y 
hunto cu nan. Despues e mayor lo haci un señal di 
cruz riba e frenta o cabez di e yiu. E ora e ta lamta 
para pa e tuma su braza y sunchi. E yiu bao di ningun 
circumstancia ta responde e mayor, a menos cu nan 
pidi un contesta. Respet na su maximo. Tur yiu cu ta 
na cas lo ricibi bendicion di acuerdo cu edad. Ta tra- 
dicion cu tur yiu cu no ta casa no porta p’afor di cas 
ora di cambio. Ta solamente pa motibonan fuera di 
su boluntad manera malo na hospital o riba trabao o 
fo’i tera, un yiu lo ta ausente. Esnan casa ta ser consi- 
dera di tin nan mes familia y por lo tanto mester ta na 
nan mes cas. Y ta p’esey cu personalmente mi ta con- 
dena e hecho cu ultimo añanan iglesianan ta tene ser- 
vicio na ora di cambio. Nan ta yuda quibra nos tradi- 
cion y en cambio e no ta aporta na iglesia, cu nada. 
Esun cu propaga y aboga pa e ’Rubiano perde respet 
pa su cultura y tradicion, no merece respet y por lo 
tanto lo no haya. Tur loque tal servicionan a trese te 
awe ta varios desgracia di auto tur Aña Nobo. Des- 
pues cu e yiunan a caba di ricibi bendicion e brinda 
di Aña Nobo ta ser gasta. Aqui mester ser bisa cu an- 
tes ningun homber no tabata permiti di dal e trago 
hunto cu su mayornan, sea tata, abuelo o tionan. E 
mayornan ta bebe promer, despues e otronan. 

Y awor si ta cla pa ricibi dande. E parranda mes ta 
consisti di minimalmente cinco hende y tin bez ta asi- 
na grandi cu e mester ser parti. Un fio, o un sinfonia 
di man; un tambor o un tambu, un wiri y algun bati- 

dor di man pa e coro. E strea mes ta e cantante. E can- 
tado di dande ta e personahe central. E tin e batuta 
den su man y ta dicidi con y na unda. Naturalmente 
cu por tin mas musico. Por ehemplo por tin^uitara o 
cuarto pa acompaña, maraca o clabillo. Algun bez un 
un marimba y haata e cachete di burico. Como cu Aña 
Nobo tambe ta un dia di porta habri, e parranda nor- 
malniente ta pasa tur cas. Tur hende ta ricibi dantde, 
cu excepcion di esnan cu tin luto pisa o unda tin ma- ’ 

eza. Tin bez çu un hende ta bai dilanti pa puntra y pa 
recoge e nombernan di mfembro di familia. E parran- 
da ta para na e porta di entrada di cas y e cantador di 
dande ta canta para na porta, cabez sunu y cu su som- 
bre den su man. E ta canta su deseonan di Aña Nobo 
pa e cas y e familia en general y despues e lo honra e 
cabez di cas, sigui pa e señora y despues lo decica su 
deseonan na cada yiu en particular, di acuerdo cu 
edad. Riba peticion y cu orden di doño e por canta 
tambe otronan cu ta na cas. Cada bez cu e canta un 
miembro di familia, e doño o esun cu ta presente, lo 
* ® sombre. No ta paga pa canta. Ta un 

cariño y un costumbre. Cariño y respet bal hopi, pero 
no cumpra. Despues di e dande e grupo lo drenta cas 
y saluda e miembronan di familia. E trago tradicional 
lo ser bebi hunto y despues e parranda lo toca normal- 
mente tres pieza. Un na fio o sinfpnia di man, un na 
tambu y un conbinaçion. Esun na tambu algun biaha 
ta ser canta tambe, pero mas bien den forma di puña 
o repasando alugn acontecimeinto. 

Awor ta yama ayo y ta sigui pa otro cas. E unico ex- 
cepsion ta cu si durante cu e parranda ta p’aden y ye- 
ga un otro parranda, nan mester queda warda te ora 
cu e p^anda nobo caba di toca dande. Esaqui ta un 
mgla di respet y no ta ser quibra pa nada na mundo. 

E cantica di dande mes ta consisti di saludo y deseo 
pa e persona honra cu un canto. E yiu di mas chiguito 
ta esun cu generalmente ta ricibi e saludo y deseonan 
di mas grandi. E melodia di e dande casi no ta varia, 
aunque cada cantador lo tin su mes estilo. E palabra- 
nan ta producto di e cariño y habilidad di e cantador 
y no ta mara na regla. E parrandanan lo sigui cu nan 
dande ta anochi laat y lo sigui tambe riba segundo 
dia. Tin bez hasta Tres Rey. E ora e instrumentnan 
lo fica queto te dia cu otro fiesta yama nan. 

Cu e lineanan aqui m’a trata di discribi algun 
punto di nos dos fiestanan tradicional cu e deseo;di cu 
n^ lo recobra algun dia e posicion clave cu ahtes nan 
^b^in den nos Pueblo. Tambe cu e speranza cu nos, 
Arubianonan, lo siña conoce y stima loque ta di nos 
mes, y asina proteha y conserva nos pippio cultura. 

Pa nos custumbernan no bai perdi. Ademas lo mi a de- 
^a di cu Pasco Y Aña Nobo bira un bez mas e dianan 
di porta habri y eurazonan enobleci” pa culmina na 
biba e fr^e bieu “Paz na mundo pa tur esnan di bon 
boluntad . 

Pa un solo Pueblo un solo comunidad, sin rencor, en- 
vidia o pelea. Larga e tradicion di nos antepasadonan 
^r e compas pa guia nos pa nos por disfruta loque ta 
di nos. Bon Pasco y Feliz Aña Nobo. 



KLOKNAN DI PASCU 

Ora kloknan lo canta contento 
Den e anochi sublime di paz 
Lo mi viaja den mi pensamento 
Pa mi yega na mi dushi cas 
Esta un Pascu pa mi sin consuelo 
Si mi pensa mi isla natal 
Mi ta sinti calor di su suelo 
Sin por yega na e cas maternal 

Ora kloknan lo canta 
contento 

Riba e anochi subUme 
Di Paz 

Lo mi viaja den mi pensamento • 
Pa mi pasa nu Pascu na cas 

Esta un friew mi ta sinti den mi alma 
Mi no por conta ni pensa sin paz 
Riba e anochi di paz io no tin calma 
Pa un jiu cu ta lew di su hogar 
Canta kloknan y plama alegria 
Maske semper lo tin curazon 
Cu ta yora cordando tal dia 
Riba e sernan di nan stimacion 

Refr: Ora kloknan 


NAVIDAD NA ARUBA 

Navidad na Aruba 
T’un Navidad sin par. 

T’asina nos ta celebra 
Hunto den nos hogar. 

Aruba ta resoná 
Dicha y felicidad 
cu su recuerdonan di amor 
Paz y tranquilidad 

Refr: 

Recordando nos amigonan 
Cu destino a separa di nos 
Den armonia yen di amor 
Cu alegre voz ta desea, feliz Navidad 
Brmdando Amistad. 

Cu Navidad nos canto 

Ta pidicu ansiedad 

Paz y amor na tur hendenan 

cu ta di bon boluntad 

Ref: Recordando nos. 


Un Nhvidad Arubeño 
Un fiesta cu ardor 
Na unda cariño, ternura y amor 
Ta mustra nos su splendor. 

NOSTALGIA NAVIDEÑA 

Den es dianan aki. 

Mientras Pasco ta serca. 

Ta bo falta nada mas. 

Cu mi ta sinti mas y mas. 

Den es dianan aki * 

Den ambiente di Navidad 
Ta parcemi cu bo tá 
Tur rond di mi. 

Bo canción mas preferi 
Cada bez cu mi tende. 

Mi’n por logra suprimi 
Un lagrima di emoción. 

Na es momentonan aki 
T’un deseo so mi tin 
Pa bo Pasco ta cu 
Dios su bendicion. 


BON ANJA NOBO! 

Tur hende feliz y tur hende contento 
Pasobra anja nobo ta serca. 

Si, e luna ‘ki yen di alegria. 

Ta esun cu tur tawata spera. 

Klapchi ta rementa tur caminda. 
Anunciando yegada di un anja nobo. 

Y ora diesdod ’or ta bati. 

Tur, contento ta subi caya. 

Tur hende ta fiesta, tur ta alegre. 

Y aki y aya bo ta mira algun lagrima. 
Pero tur caminda bo ta tende e eco 
Alegre di e miho deseo: Bon Anja Nobo. 


i. 


For di esaki bo por saka 22 nomber di pisca for den e 
bicendario di Aruba. Horizontal, Vertical, Diagonal, 
etc. Exito! ! ! 


1. B 

2. B 

3. C 

4. C. 

5. C 

6. C 

7. F 

8. G 

9. G 

10. G 

11. G 

12. G. 

13. K 

14. M 

15. M 

16. P. 

17. P. 

18. P. 

19. R 

20. R 

21. T. 

22. T. 


P I S H 
B O P R 
C G E P 
0 N T C 

V A V Q 
WB G P 
X S O S 

Y A N V 
O M O P 
P N F T 
E M I G 
A B S L 
C I E B 
D 0 R D 
i H C R 
R A Q V 


I P O R 
Q V X M 
I B L A 
A R I T 
Y O P V 
L B L O 
T E B D 
WK A Q 
L K L I 
R I A F 
U T U M 
E P S T 
O N I T 
KP S N 
E T S 1 
M K WT 


K O S F 
X Y WZ 
N C H I 
I Q R K 
S O R H 
N T E K 
P I I T 
B WZ Y 
N X S Ó 
M N P O 
O G R A 
U T V E 
O L O R 
T G A T 
L E G T 
O N I N 


A R P C 
D T H L 
U E F R 
C P L C 
I I MO 
P T C S 
I R A C 
X I B A 
V B E B 
P O S R 
P N I I 
S Q C K 
A T A U 
O X B C 
O Y A H 
O Z Y I 


Comision di revista Taray kier a haci uso di e 
oportunidad aki, pa desea tur su lesadornan y pueblo 
di Aruba en pneral un bon Pasco y un feliz Pasco. 
Tambe nan kier a desea, tur nan sponsornan tur cos 
bon durante fin di anja. Masha danki pa boso coopera- 


cion. 

NOS DESEO 

Refr: Bon Pasco, Bon anja 
Ta deseo di nos tur 
Bon Pascu, Bon anja 
Alegria pa un y tur. 

1. Nos ta desea tur Arubianonan 
Hopi alegria es anja nobo aki 
Larga nos tur canta di henter 
nos curazon 

Cu es anja venidero lo trece bon 
pa nos 

II Desea Mama y tambe nos Papa 
Un anja tur contento yen di 
felicidad. 

Cu lOáos por duna nan hopi anja 
di Bida. 

Den nos compania y tur famianan 

III. Cu Dios su bendicion por baha 
Ariba nos. 

Y trece paz di e niño y tur 
proseperidad 


PASCU TA YEGANDO 

Pascu ta yegando 
Tur hende ta preparando 
Hopi boca dushi 
Bistirnan mas bunita 

Pero mi nó por prepara 
Ya cu mi dalia ta na Hulanda 
Kiko tni ta celebra 

Ora Klok ta bati 
Ora nan ta brasa 
Solito mi ta sali 
Pafor cu mi tristeza 

Pero mi no por yora tanto 2x 
Pa ningun hende ripara 




COUNTRY CLUB NOORD KIER A EXPRESA SU 
DESEO PA UN FELIZ PASCO Y UN PROSPERO 
ANJA NOBO NA TUR SU MIEMBRONAN 
Y HENTER PUEBLO DIARUBA. 


UN STORIA BERDAD, SCIRBIPA UN MUCHA DI 
13 ANJA. 

Mi conose un famia y e famia mester a pasa Pas- 
co sin nada. E famia mester a sera su cas y e mama ta- 
bata jora den kamber, y e tata mes tabata bebe keto 
bay. Hopi hende ta bin nan cas, pero nan no ta habri 
porta, pasobra no tin nada pa ofrece e In&hitanan. 
E famia no tin un refresco pa bebe y nan no tin un 
cen pa salba nan bida. 

Ni misa nan por bay pasobra nan no tin panja, nan tin 
nada. E tata su saco si ta bala-bala di cen y ora é jega 
anochi burachi e ta bringa den cas, benta tur cos ^au 
y dal tur den cas y ora su placa caba, e ta pleita cu e 
muher pa mas. Pero e muher no tin nada. 

Nan mestér pasa nan Pasco será den cas. Tur bisinja 
y conosi ta wak e cas será. E famia tin berguensa pa 
sali for di cas. 


J.R.B. 


Nos kier a avisa tur e personanan cu kier un cas 
di pueblo pa inscribi nan mes mas pronto cu ta posibel 
na Domeinbeheer. 

Nos di Noord tin mas derecho riba nan. Asina ta, no 
vacila! 


¥ 



















Tur wardador alerta! 

Ban scucha cu atencion 

Strea Cla den firmamento 


E coronan di angel 

3riya un biahá mas pa nos 


Den hubilo i cancion 

Yuda logra nos intento 


E Cristo Dios a nace 

Guia nos mas serca Dios 

k 

Sperá pa un i tur 

Nos ta asina Caprichoso 


Den un pesebre pober, 

falta di bon boluntad 


Den nochi friu i scur 

Cos ta asina peligroso 



Cu ’n tin mas trankilidad 


Pues lubidá carnénan 

Mundo henter ta na Candela 


I pura acercá 

Hendenan ta obstiná 


Esun pesebre santo 

Tur speransa ta na suela 


Di e Redentor sperá 

Aire ta Contaminá 


Aya ta Bo Mesias, 

Pero si meimei di e ruido 


Fo’i siglo priminti, 

di un guera sin piedad 


Ken lo bin libra mundo 

Nos tur pone nos oido 

Buska paz den Navidad, 


Den e malo kometi 

un y tur lo tin probecho 


No perde mas Bo tempu 

Hendenan lo realisá 


Bai acercá e luz 

Pascu a yega, Cu derecho 


Den un pesebre seco 

Tur lo Cum’sa Celebrá. 


Ta drumi e Yu Hesus 
Ban sigui hunto cu angel 
Ban adorá cu nos 



E Yuchi den pesebre 

E Niño, Yiu di Dios. 


25 december 1969 


Huberi Booi 



TEMPO DIPASCO 

Tabata tin un mama i un tata cu 2 jui. E jui ta ba- 
sta grandi caba. 

E tata ta bebe so. E mama tur ora e ta zundra. Paso- 
bra e tata ta bon bebe. E mama ta pensa i e ta bisa cu 
su dos jiunan si papa sigi bebe asina nos no ta pasa 
nos pasco felis y contento. 

E jiu homber a bai serca e tata y a bisa e tata, papa 
si papa sigi bebe asina nos no fta pasa nos pasco feliz. 
E tata a bisa e jiu mi ta wak si mi por keda e siman 
aki sin bebe mi jiu, e jiu a core bai bisa e mama e ma- 
ma a bisa mi ta wak si e por keda sin bebe. 

Si e keda sin bebe, ora si nos por fiesta nos pasco fe- 
Bs i bon. 

KROKETTEN 
SOPI DI GALIÑA. 

Kroketten 

4 cuchara di manteca (afgestreken). 

I 1/3 cup di awa. 

1 bouillonblok. 

100 gram bloem (1 cup) 

100 gr. gemalen biefstuk 
salu, peper, garlic powder. 

sibojo, promenton, selder americano, sibojo largo. 

2 cuchara di manteca (afgestreken) 

maggi, sojasaus, hot sauce, salu, peper, paneermeel, 
webo, azeta. 


1. Herbe awa cu un bouillon blok y manteca den un 
steelpan. 

2. Laga para na candela te cu e manteca a dirti. 

3. Agrega tur e hariña blancu di viaha. 

4. Drei bon den e weja te ora cu bo haña un mansa. 

5. E mansa mester tin forma di un bala y e no mag 
keda pega na e weja. 

6. Kita e weja for di e candela y pone e weja, riba j 
un matje, 

7. Laga e mansa fria. 

8. Prepara e biefstuk cu salu, peper, garlic powder. 

9. Laba e specerijnan y cortanan. 

10. Laga e manteca kenta den e braadpan. 

11. Hasa e biefstuk. 

12. Agrega e specerijnan y hasanan un rato. 

13. Pone e mansa huntu cu e carni y mezcla nan 
bon. (cu e cuchara di palu). 

14. Drecha e smaak cu maggi, sojasaus, hot sauce, 
salu, peper. 

15. Parti e mansa den 8 — 10 pida. 

16. Traha un kroket cu cada pida mansa. 

17. Pasa e kroket prome den paneermeel seftá, des- 
pues den webo, y na ultimo den paneermeel atro 
be. 

18. Hasa e kroketnan den azeta caliente. 

19. Laga nan lek bon ariba paper towel. 


STEAK CHOW KOW 
AROOS. 

UN BOCA DI FRUTA. 

Steak Chow Kow. 

80 gram beef-steak 

salu, peper, ajinomoto, garlic-powder. 

sibojo, promenton, selder americano. 

berdura: wortel, boonchi largo, champignons, water- 

chestnut, bloemkool (diepvries). 



1 cuchara di azeta. 

1/2 cup di awa 

1 bouillonblok, salu, peper, ajinomoto, sojasaus, sucu. 

1 teeleep di maizena y tiki awa. 

1. Corta e beef-steak na repi. 

2. Prepara e beef-steak cu salu, peper, garlic-pow- 
der, ajinomoto; tapa e carni. 

3. Laba e specerijnan y e berduranan; despues cor- 
tanan na pida grandi (grof). 

4. Basha 1 cuchara di azeta den braadpan, lage bira 
cajente. 

5. Agrega e specerijnan y e berduranan (menos e 
Bloemkool). laga nan herbe pa 1 minuut. 

6. Awor basha 1/4 cup bouillon den e wea y laga 

^ tur cos stoba pa 2 of 3 minuut (sin tapadera). 

Ora e bouillon a seca, agrega e carni y hase hun- 
tu cu e berduranan. 

8. Agrega e restu di e bouillon, tambe e bloemkool 
y laga tur cos sigui stoba un 5 minuut mas. 
baha e candela. 

9. Drecha e smaak cu salu, peper, ajinomoto, soja- 

saus, sucu. ■’ 

10. Haci e saus diki cu e mezcla di maizena cu awa. 











TA DESEA TUR SU EMPLEADONAN 


Y DISTINGUIDA FAMIA Y HENTER PUEBLO DI 

ARUBA, UN BON PASCO Y FELIZ AÑA NOBO 



UN FELIZ PASCO Y PROSPERO AÑA NOBO 
TA DESEO DI GERENCIA NA TUR NOS EMPLEA' 
DONAN Y PUEBLO DI ARUBA EN GENERAL. 



TA MANDA UN SINCERO DESEO PA UN BON PASCO 
Y FELIZ ANJA NOBO PA HENTER E PUEBLI DI ARUBA 





























HOROSC0PO 


SCORPIO 



TAURO 



Un intrusa(o) lo cai den boso caminda! No wor- 
ry mucho cu ‘‘e^un” cu bo tin, check otro: busca va- 
dashon. 


SAGITARIO 



Bo por haci romance, pero nada mas cu esey. 
Jangá loque bo tin pa jangá. Na un fiestanaNort suer- 
te lo tocabo! 


GEMINIS 



Laga “esun” cu bo tin. Ela cuminsa perde sabor* 
Contacto di carni cu carni por ta peligroso. 


Soñonan tin 99 ^/o pa bira realidad. No pensa 
’riba cos malo, pa bo no soña malo. “Cool-off” poco 
den romance! 


CAPRICORNIO 



CANCER 



Un persona cu bo ta odia lo na bo conseho. Sigi 
aprecia “esun” cu bo tin. No cumpra rifa di Pascu ! 


Lo bo bay desgusta un persona. Amor lo trese 
hopi dolor di cabez! Bai fiesta cu mas frecuencia y 
tur cos lo keda solucioná 


AQUARIO 



LEO 



Mihor un “mucha” den bo man cu dies ta bu v 
den halto. Pesey no lagele bai (ainda). Lo bo haña un 
cos dushi. 


Si e no kier bo mas, Lagele! Tin hopi otro ariba 
“wachtlijst” Bai poco-poco cu tur romance cu por tin 
e luna aki. Un mancha lo reda tur cos. 


PISCIS 



VIRGO 



Duné ‘‘algo” pa demonstra amor. Sin dje bo ta 
perdi e luna aki. Wanta tiki dolor si, amor sin dolor 
ta prenda sin balor. 


Amor lo ponebo ricibi un wanta! Evita esaki, 
pensa dos biaha riba loque bo bisa. Bati hopi bleki e 
luna aki! Un amor bieuw lo venga! 



ARIES 


No bati bleki e luna rfd! Esun cu bo papia di 
dje lo bin haña sa. ^‘E” lo machicá bo curason. No 
chupa nada nada e luna aki! 



LIBRA 


No sali cu ningun ruman di bo, di e mes un sexo. 
E lo ponebo herebe di jaloers. Consehonan di un mas 
hoben, lo por ta na su lugar. 






iO ^rande vStore 

pa bo licores 


cerbez - 


refresco 




Nos Banco preferi ta 


CARISEAN 

MERCANTILE 

BANK 


Ponton 


oNTo 

P II 

^ ESSO " 
SERVICENTER 

PA SERVICIO RAPIDO 


CANAL 90 
F. M-STEREO 

SOMETHING DIFFERENT 

FOR SOME ONE DIFFERENT 


Tel: 2733 


PA BO PAN FRESCO 

PANADERIA DEL PUEBLO 

Tel. No. 1915 - Guyabastraat 4 

Y PA BO COMESTIBLES 

TOKO DAKOTA 

Tel. No. 2591 - Guyabastraat 24 

Aruba, N. A. 


AMIGOE 

ECORANT PA TUR DIA 

E corant cu diariamente ta ofrecebo: 

• ACTUALIDAD Dl TUR ISLA ANTILLANO 

• NOTICIA MAS IMPORTANTE MUNDIAL 

• DEPORTE LOKAL E INTERNACIONAL 

• COMENTARIONAN 

• ENTREVISTA Y REPORTAHE 

• PROGRAMA Dl RADIO Y TELEVISION 



Yama 


4333 


abona awe mes riba dje. 


AMIGOE DIARUBA 


HERNANDEZ 


Bo tin mester di instala: 
un cas 
un airco 
un:. 

Pa tur installacion acudi na: 


INSTALLATIE BEDRIJF 

di Sr. Roman Hernandez 
na Tanki Leendert 227-B’ 
of jama tel. No. 2665 
SERVICIO GARANTISA 


PLAYATRAOINC 
CO. N.V. 

PA TUR ARTICULO 
TRAHA DI PAPEL, KARTON 
OF PLASTIC, JAMA NOSI NOS 
LO BIN SIRBIBO. 

TEL 2 7 87. TOMATENSTRAAT 2. 


SSo^a dei 0uedic 







rEst'd 1935; 


Phone 1253 - 2154 


Box 103, 
Oranjestad, 
Nassaustraat 22, 
Aruba, Neth. Antilles 


A 

R ^ Ban pasa urt ralo^^ 
A placentero na 

BL ^ TUR SORTO Dl BASKET 

k''snackbar' 































































































